«Αίτηση Εγγραφής Μέλους ως Διαπιστευμένο Εκπαιδευτικό Ινστιτούτο Ψυχοθεραπείας»

ΜΕΡΟΣ 1 **ΕΙΣΑΓΩΓΗ ΚΑΙ ΔΙΑΔΙΚΑΣΙΕΣ** Σελ. 3

ΜΕΡΟΣ 2 **ΕΠΑΓΓΕΛΜΑΤΙΚΑ ΠΡΟΤΥΠΑ ΓΙΑ ΕΘΝΙΚA ΔΙΑΠΙΣΤΕΥΜΕΝA ΕΚΠΑΙΔΕΥΤΙΚΑ ΙΝΣΤΙΤΟΥΤΑ ΨΥΧΟΘΕΡΑΠΕΙΑΣ (ΕΙΨΘ) ΜΕΛΗ ΤΟΥ ΠΣΨΘ**  Σελ. 6

2. 1 ΓΕΝΙΚΑ ΕΠΑΓΓΕΛΜΑΤΙΚΑ ΚΑΙ ΠΟΙΟΤΙΚΑ ΠΡΟΤΥΠΑ Σελ. 6

2.2 ΠΡΟΫΠΟΘΕΣΕΙΣ ΕΓΓΡΑΦΗΣ Σελ. 7

2. 2.1 Κριτήρια αξιολόγησης εισδοχής

2. 2.2 Προϋποθέσεις επιλεξιμότητας εισδοχής

2. 2.3 Κριτήριο "ισοδυναμίας", οδηγίες επιλογής

2. 2.4. Διαδικασία αξιολόγησης των «ισοδυναμιών»

2.3 ΕΞΕΙΔΙΚΕΥΜΕΝΗ ΕΚΠΑΙΔΕΥΣΗ ΨΥΧΟΘΕΡΑΠΕΙΑΣ Σελ. 10

2. 3.1 Εκπαιδευτικό Συμβόλαιο μεταξύ Εκπαιδευτικού Οργανισμού και Εκπαιδευόμενου

2. 3.2 Απαιτήσεις Εκπαιδευτικής Ύλης (Syllabus)

2. 3.3 Απαιτήσεις Ειδικής Θεωρίας

2. 3.4 Απαιτήσεις Πρακτικής Άσκησης

2. 3.5 Απαιτήσεις Προσωπικής Ψυχοθεραπείας

2.3.6. Απαιτήσεις Δεοντολογίας

2. 3.7 Κριτήρια Αξιολόγησης και Πιστοποίησης

2. 3.8 Απαιτήσεις Εποπτευόμενης Πρακτικής/Κλινικής Άσκησης

2. 3.9 Τοποθέτηση σε περιβάλλον ψυχικής υγείας ή ισοδύναμη επαγγελματική εμπειρία (Κλινική Τοποθέτηση)

2. 3.10 Κριτήρια Εκπαιδευτών

2. 3.11 Κριτήρια Εποπτών

2.3.12 Απαιτήσεις μικτής μάθησης („blended learning“)

2. 4 ΔΙΑΠΙΣΤΕΥΣΗ ΚΑΙ ΕΦΑΡΜΟΓΗ Σελ. 16

2. 4.1 Διαπίστευση

2. 4.2 Εφαρμογή

2.5.. ΣΥΜΦΩΝΙΑ Σελ.. 17

ΜΈΡΟΣ 3 **AΕΜ-ΔEIΨΘ ΕΡΩΤΗΜΑΤΟΛΟΓΙΟ (ΤΜΗΜΑΤΑ Α, Β, Γ, Δ , Ε)** Σελ. 18-35

ΕΠΕΞΗΓΗΣΕΙΣ

ΠΣΨΘ : ΠΑΓΚΥΠΡΙΟΣ ΣΥΝΔΕΣΜΟΣ ΨΥΧΟΘΕΡΑΠΕΥΤΩΝ

ΑΕΜ-ΔΕΙΨΘ: ΑΙΤΗΣΗ ΕΓΓΡΑΦΗΣ ΜΕΛΟΥΣ ΩΣ ΔΙΑΠΙΣΤΕΥΜΕΝΟ ΕΚΠΑΙΔΕΥΤΙΚΟ ΙΝΣΤΙΤΟΥΤΟ ΨΥΧΟΘΕΡΑΠΕΙΑΣ

ΕΙΨΘ : ΕΚΠΑΙΔΕΥΤΙΚΟ ΙΝΣΤΙΤΟΥΤΟ ΨΥΧΟΘΕΡΑΠΕΙΑΣ

ΔΕΙΨΘ : ΕΘΝΙΚΑ ΔΙΑΠΙΣΤΕΥΜΕΝΟ ΕΚΠΑΙΔΕΥΤΙΚΟ ΙΝΣΤΙΤΟΥΤΟ ΨΥΧΟΘΕΡΑΠΕΙΑΣ

EAΡ: EUROPEAN ASSOCIATION OF PSYCHOTHERAPY (ΕΥΡΩΠΑΪΚΟΣ ΣΥΝΔΕΣΜΟΣ ΨΥΧΟΘΕΡΑΠΕΙΑΣ)

EAPTI: EUROPEAN ACCREDITED PSYCHOTHERAPY TRAINING INSTITUTE (ΕΥΡΩΠΑΪΚΑ ΑΝΑΓΝΩΡΙΣΜΕΝΟ ΕΚΠΑΙΔΕΥΤΙΚΟ ΙΝΣΤΙΤΟΥΤΟ ΨΥΧΟΘΕΡΑΠΕΙΑΣ)

TOMAF: TRAINING ORGANISATION APPLICATION FORM

ΜΕΡΟΣ 1

**ΕΙΣΑΓΩΓΗ ΚΑΙ ΔΙΑΔΙΚΑΣΙΕΣ**  Σελ. 3 – 5

Το έγγραφο ΑΕΜ-ΔΕΙΨΘ έκδοση 4 2025 (PAP\_DOC\_TOMAF vs4 2025) προετοιμάστηκε από την Επιτροπή Αξιολόγησης Εκπαίδευσης (ΕΑΕ) του ΠΣΨΘ με αναφορά στους Εσωτερικούς Κανονισμούς του ΠΣΨΘ και εγκρίθηκε από το «Διοικητικό Συμβούλιο» την 29 Μαϊου 2025 και έχει άμεση ισχύ.

Τα Μέρη 1,2 και 3 αποτελούν το ρυθμιστικό πλαίσιο για τις διαδικασίες διαπίστευσης των Οργανισμών/Ινστιτούτων Εκπαίδευσης Ψυχοθεραπείας (ΕΙΨΘ) που υποβάλλουν αίτηση για διαπίστευση σε Εθνικό επίπεδο και πλήρη ένταξη στον ΠΣΨΘ. Οι αιτούντες πρέπει να υπογράψουν τη δεσμευτική συμφωνία στο Μέρος 2.5

Το ΑΕΙΨΘ Ερωτηματολόγιο (Μέρος 3) ολοκληρώνει την αίτηση. Οι αιτούντες Οργανισμοί πρέπει να συμπληρώσουν τα τμήματα Δ και Ε και να υπογράψουν τις δηλώσεις Ε1, Ε2, Ε3.

Tο παρόν έγγραφο έχει προσαρμοστεί με την ευγενική άδεια της EABP (EABP TRAINING STANDARDS 2006/2024)

1. 1. Τα όργανα του ΠΣΨΘ

Στη διαδικασία αξιολόγησης, διαπίστευσης και ένταξης συμμετέχουν:

1. Ο/Η «Γραμματέας»
2. Η Επιτροπή Αξιολόγησης Εκπαίδευσης (ΕΑΕ)
3. Το «Διοικητικό Συμβούλιο»

1. 2. Η Επιτροπή Αξιολόγησης Εκπαίδευσης (ΕΑΕ)

Η ΕΑΕ είναι ο κύριος φορέας που εμπλέκεται στη διαδικασία αξιολόγησης και πιστοποίησης των Εκπαιδευτικών Ινστιτούτων Ψυχοθεραπείας (ΕΙΨΘ) που υποβάλλουν αίτηση για ένταξη στον ΠΣΨΘ και στον ποιοτικό τους έλεγχο όταν γίνουν μέλη. Αποτελείται από τουλάχιστον τρία μέλη του ΠΣΨΘ στα οποία έχει απονεμηθεί το ECP ή ισοδύναμο και έχουν εμπειρία σε αξιολογήσεις κατάρτισης. Τα μέλη της ΕΑΕ διορίζονται από το «Διοικητικό Συμβούλιο» και, εάν είναι δυνατόν, εκπροσωπούν διαφορετικές επιστημονικές μεθόδους.

1. 3. Στοιχεία Αιτούντος Οργανισμού

Οι πληροφορίες για την αξιολόγηση των ΕΙΨΘ που υποβάλλουν αίτηση διαπίστευσης και ένταξης στον ΠΣΨΘ συλλέγονται μέσω:

1. γραπτών πληροφοριών των αιτούντων (Ερωτηματολόγιο ΑΕΙΨΘ - Τμήματα Α - Ε)
2. σχετικής γραπτής τεκμηρίωσης του αιτούντος (Ερωτηματολόγιο ΑΕΙΨΘ - Τμήματα Α - Ε)
3. επίσκεψης στις εγκαταστάσεις του αιτούντος
4. προσωπικής συνέντευξης, εάν είναι απαραίτητο

1. 4. Επίπεδο Διαπίστευσης

Ο ΠΣΨΘ παρέχει μια ρυθμιστική δομή για την εκπαίδευση και την πρακτική της ψυχοθεραπείας στην Κύπρο που είναι σύμφωνη με τα ευρωπαϊκά πρότυπα. Η διαπίστευση από τον ΠΣΨΘ ισχύει σε «εθνικό επίπεδο». Αυτό σημαίνει ότι οι απόφοιτοι των ΕΙΨΘ, μελών του του ΠΣΨΘ, μπορούν να γίνουν πλήρη άτομα μέλη του ΠΣΨΘ και να υποβάλουν αίτηση στον EAP για την απονομή του ECP μέσω της οδού των «προπατόρων», μετά την ολοκλήρωση της εκπαίδευσης και μετά από 3 χρόνια εμπειρίας. Στόχος του ΠΣΨΘ είναι να ενθαρρύνει και να διευκολύνει την ανάπτυξη των ΕΙΨΘ μελών του, ώστε να μπορούν να υποβάλουν αίτηση στον EAP για αναγνώριση «ευρωπαϊκού επιπέδου» (EAPTI) εντός 5 ετών από την ίδρυσή τους. Οι απόφοιτοι των EAPTI μπορούν να υποβάλουν αίτηση στον EAP για την απονομή του ECP μέσω της «άμεσης οδού» μόλις αποφοιτήσουν και εφόσον ικανοποιούν τα απαραίτητα κριτήρια.

1. 5. Διαδικασία

Ένας Εκπαιδευτικός Οργανισμός Ψυχοθεραπείας (EΙΨΘ) που επιθυμεί να πιστοποιηθεί και να εγγραφεί ως μέλος του ΠΣΨΘ πρέπει να προσκομίσει τα ακόλουθα:

1. Υπογεγραμμένη συμφωνία (Μέρος 2, Σελ. 17 / σημ. 2.5)
2. Συμπληρωμένο και υπογεγραμμένο το ερωτηματολόγιο ΑΕΙΨΘ - (Μέρος 3, Τμήματα Α-Ε)
3. Πρόσθετη σχετική τεκμηρίωση, όπως απαιτείται (τμήματα Δ-Ε)
4. Απόδειξη πληρωμής του τέλους διαπίστευσης, όπως καθορίζεται από το Διοικητικό Συμβούλιο και απευθύνεται προς τον/την

«Γραμματέα»

Παγκύπριος Σύνδεσμος Ψυχοθεραπευτών (ΠΣΨΘ)

Ηλεκτρονική διεύθυνση: [papsychotherapy@gmail.com](mailto:papsychotherapy@gmail.com)

1.5.1. Ο/Η «Γραμματέας» επιβεβαιώνει την παραλαβή των ανωτέρω εγγράφων και την καταβολή του τέλους και διαβιβάζει τα έγγραφα του αιτούντος στον/στην πρόεδρο της ΕΑΕ

1.5.2. Η ΕΑΕ είναι υπεύθυνη για την προσεκτική εξέταση όλων των πληροφοριών που παρέχονται από τον αιτούντα Οργανισμό και για την αξιολόγηση τους σύμφωνα με τα κριτήρια διαπίστευσης και εισδοχής που απαιτούνται από τον ΠΣΨΘ. Η ΕΑΕ ορίζει 2 από τους εμπειρογνώμονες-μέλη της (ένα από την ίδια προσέγγιση με τον αιτούντα οργανισμό, εάν δυνατόν) για να επισκεφθούν τις εγκαταστάσεις και τους εκπαιδευτικούς χώρους του ΕΙΨΘ στο πλαίσιο της τελικής διαδικασίας αξιολόγησης. Η ΕΑΕ οφείλει να υποβάλει την αξιολόγηση και την τελική της απόφαση για διαπίστευση στο «Διοικητικό Συμβούλιο» ως γραπτή σύσταση, η οποία πρέπει να περιέχει τις ακόλουθες παραπομπές

1. εάν το τέλος διαπίστευσης έχει καταβληθεί από το αιτούν Ινστιτούτο.
2. εάν έχουν παρασχεθεί όλες οι απαιτούμενες πληροφορίες και έγγραφα
3. εάν απαιτούνται πρόσθετες πληροφορίες
4. εάν θα υπάρξει περαιτέρω διαδικασία
5. εάν ο αιτών μπορεί να γίνει διαπιστευμένος εκπαιδευτικός οργανισμός ψυχοθεραπείας και μέλος του ΠΣΨΘ

Τα μέλη της ΕΑΕ πρέπει να δηλώνουν στο «Διοικητικό Συμβούλιο» ό,τι συμφέρον ή οποιαδήποτε άλλη σχέση έχουν με τον αιτούντα οργανισμό, η οποία μπορεί να επηρεάσει την κρίση τους, πριν από την έναρξη της αξιολόγησης.

1. 5.3. Το «Διοικητικό Συμβούλιο» λαμβάνει την τελική απόφαση για τη διαπίστευση και την ένταξη ως μέλος και ενημερώνει ανάλογα τον αιτούντα μέσω του/της «Γραμματέα» με επιστολή έγκρισης αποδοχής ή με συστάσεις για περαιτέρω διαδικασία.

1.6. Διαπίστευση και επανεξέταση

Η ιδιότητα μέλους του ΠΣΨΘ και η διαπίστευση απονέμεται για 5 χρόνια και μπορεί να ανανεωθεί. Θα υπάρξει μία επανεξέταση σε δύο χρόνια από την ημερομηνία διαπίστευσης. Αυτή η ανασκόπηση δίνει την ευκαιρία στο μέλος να αξιολογήσει την εκπαίδευσή του σε συνεργασία με εμπειρογνώμονες του ΠΣΨΘ με στόχο τον ποιοτικό έλεγχο, την ανάπτυξη ή / και την προετοιμασία για την υποβολή αίτησης στον EAP για αναγνώριση EAPΤΙ. Εάν υπάρχουν ενδείξεις ότι ο εκπαιδευτικός οργανισμός μέλος (ΕΙΨΘ) έχει παύσει να πληροί τα κριτήρια διαπίστευσης μπορεί να θεσπιστεί διαδικασία αναθεώρησης ανά πάσα στιγμή κατά τη διάρκεια της ιδιότητας του οργανισμού μέλους.

Στο πλαίσιο της διαδικασίας συνεργασίας τους με το ΠΣΨΘ, τα ΕΙΨΘ υποχρεούνται να ενημερώνουν αμέσως τον ΠΣΨΘ για τυχόν αλλαγές που ενδέχεται να εισαγάγουν και οι οποίες σχετίζονται με τη διαπίστευσή τους.

1.7. Χρήση του «τίτλου» και του λογότυπου ΠΣΨΘ

Τα ΕΙΨΘ που είναι διαπιστευμένα από τον ΠΣΨΘ μπορούν να χρησιμοποιούν τον τίτλο «ΠΣΨΘ-Εθνικά Διαπιστευμένο Εκπαιδευτικό Ινστιτούτο Ψυχοθεραπείας» ή ΠΣΨΘ-ΔΕΙΨΘ και να εμφανίζουν κατάλληλα το λογότυπο του ΠΣΨΘ.

1.8. Τέλος διαπίστευσης και συνδρομές μελών

Το παρόν τέλος διαπίστευσης που πρέπει να προκαταβληθεί στον ΠΣΨΘ από τον αιτούντα οργανισμό είναι €100,00. Επιπλέον, ο οργανισμός που υποβάλλει αίτηση υποχρεούται να καταβάλει την πρώτη ετήσια συνδρομή μέλους ύψους €250,00 εντός ενός μηνός από την έγκρισή του από το Διοικητικό Συμβούλιο. Τα τέλη αυτά ψηφίζονται από το «Διοικητικό Συμβούλιο» και καταβάλλονται απευθείας στον τραπεζικό λογαριασμό του ΠΣΨΘ:

Ελληνική Τράπεζα

Αριθμός Λογαριασμού: 131-01-667610-01

Iban: CY76 0050 0131 0001 3101 6676 1001

Swift (BIC): HEBACY2N

1.9. Έφεση

Ο οργανισμός που υποβάλλει αίτηση μπορεί να προσφύγει κατά του αποτελέσματος της διαδικασίας αξιολόγησης και διαπίστευσης και, εάν το κρίνει αναγκαίο, να ζητήσει τη συμμετοχή των «Λειτουργών Διαμεσολάβησης» στην προσφυγή του. Ο αιτών πρέπει να υποβάλει την προσφυγή του γραπτώς, μαζί με τους λόγους της προσφυγής, στο/η «Γραμματέα».

1.10. Βελτίωση

Το έγγραφο ΑΕΙΨΘ υπόκειται σε βελτίωση κάθε δύο χρόνια, ή/και κατ' εξαίρεση νωρίτερα, εάν καταστεί απαραίτητο λόγω επαγγελματικών, επιστημονικών και ερευνητικών εξελίξεων.

ΜΕΡΟΣ 2:

**ΕΠΑΓΓΕΛΜΑΤΙΚΑ ΠΡΟΤΥΠΑ ΓΙΑ ΕΘΝΙΚA ΔΙΑΠΙΣΤΕΥΜΕΝA ΕΚΠΑΙΔΕΥΤΙΚΑ ΙΝΣΤΙΤΟΥΤΑ ΨΥΧΟΘΕΡΑΠΕΙΑΣ (ΕΙΨΘ) ΜΕΛΗ ΤΟΥ ΠΣΨΘ**  Σελ. 6 - 17

2. 1: ΓΕΝΙΚΑ ΕΠΑΓΓΕΛΜΑΤΙΚΑ ΠΡΟΤΥΠΑ ΚΑΙ ΠΡΟΤΥΠΑ ΠΟΙΟΤΗΤΑΣ

Τα ΕΙΨΘ γνωρίζουν ότι επιδεικνύουν υψηλό επίπεδο κοινωνικής ευθύνης και διασφαλίζουν ότι

α) Η οργανωτική τους υποστήριξη είναι επαγγελματική, συνεκτική και σύμφωνη με τη δηλωμένη φιλοσοφία και την προσέγγιση τους και διέπεται από γραπτές πολιτικές, κατευθυντήριες γραμμές και διαδικασίες.

β) έχουν συσταθεί σωστά, είναι νομικά ορθοί, διαθέτουν κατάλληλη τεκμηρίωση· τηρούν κατάλληλα αρχεία και λογαριασμούς· είναι κατάλληλα ασφαλισμένοι· διαθέτουν δημοσιευμένο κώδικα δεοντολογίας και σύστημα καταγγελιών για τους εκπαιδευόμενους τους· χρησιμοποιούν κατάλληλους χώρους και εγκαταστάσεις εκπαίδευσης και κάνουν ό,τι είναι λογικό για να διασφαλίσουν το καλό, την ασφάλεια και την προστασία των εκπαιδευομένων τους.

γ) Τηρούν αρχείο επαγγελματικών σχέσεων, συμμετοχής σε αρμόδιους φορείς και ενώσεις, επιστημονικές επιτροπές, συμβούλια περιοδικών, δημοσιεύσεις κ.λπ.

δ) Τηρούν σαφή αρχεία ως προς τη νομική τους σύσταση, ποιοι εκπαιδευόμενοι (με διευθύνσεις) έχουν εκπαιδευτεί, έχουν λάβει πιστοποιητικό ολοκλήρωσης, έχουν τη δυνατότητα να ξεκινήσουν μια ψυχοθεραπευτική πρακτική υπό επίβλεψη κ.λπ.

ε) Περιλαμβάνουν επαρκείς εκπαιδευτές, επόπτες και θεραπευτές, έτσι ώστε οι εκπαιδευόμενοι να έχουν στη διάθεσή τους ένα ευρύ φάσμα προσωπικών και επαγγελματικών προτύπων.

στ) Σέβονται τα δικαιώματα και τη διαφορετικότητα των εκπαιδευομένων τους και γνωρίζουν τις πολλαπλές πτυχές της ψυχολογικής και κοινωνικής ταυτότητας δίνοντας προσοχή σε ζητήματα ισότητας, και πολυμορφίας και λαμβάνοντας υπόψιν θέματα σχετικά με ηλικία, αναπηρία, εξουσία, τάξη, φυλή, εθνικότητα, γάμο και σύμφωνο συμβίωσης, φύλο, σεξουαλικό προσανατολισμό, η με θρησκεία ή πεποιθήσεις και πώς αυτά επηρεάζουν τους εκπαιδευόμενους και την ομάδα εκπαίδευσης.

ζ) Είναι διατεθειμένοι να εξετάσουν αυτά τα θέματα χωρίς προκαταλήψεις, τόσο εσωτερικά με τους εκπαιδευόμενους όσο και εξωτερικά με άλλους οργανισμούς.

η) Ενημερώνουν σχετικά το κοινό σε κάθε χρησιμοποιούμενο μέσο κοινωνικής δικτύωσης για την κατάστασή τους σε διεθνές, ευρωπαϊκό και εθνικό επίπεδο, τις υπηρεσίες και τα εκπαιδευτικά τους προγράμματα.

Τα ΕΙΨΘ διατηρούν υψηλά πρότυπα και ποιότητα εκπαίδευσης και γνώσης οργανώνοντας, παρακολουθώντας ή συμμετέχοντας σε επιστημονικά συμπόσια, συνέδρια ή συναφή ερευνητικά προγράμματα, ομάδες εργασίας κ.λπ. σε εθνικό, ευρωπαϊκό ή διεθνές επίπεδο.

Τα ΕΙΨΘ διατηρούν επαγγελματικές συμμετοχές, παραμένουν σε καλή κατάσταση, είναι δεόντως εγγεγραμμένοι σε τοπικούς, εκπαιδευτικούς, εθνικούς και ευρωπαϊκούς φορείς και κρατούν τα διοικητικά και τα οικονομικά τους θέματα σε καλή κατάσταση.

2. 2. ΠΡΟΫΠΟΘΕΣΕΙΣ ΚΑΙ ΚΡΙΤΗΡΙΑ ΕΙΣΔΟΧΗΣ ΕΚΠΑΙΔΕΥΟΜΕΝΩΝ

Οι προϋποθέσεις εισδοχής σε όλους τους Οργανισμούς Εκπαίδευσης Ψυχοθεραπείας (ΕΙΨΘ) ορίζονται σε μεταπτυχιακό επίπεδο ή σε ισοδύναμο, προκειμένου να συμμορφώνονται με τα ευρωπαϊκά πρότυπα επαγγελματικής κατάρτισης. (Επίπεδο 5 ή 7, Bachelor ή Master degree)

Αυτό σημαίνει ότι τουλάχιστον τα πρώτα 3 χρόνια αναφέρονται σε ολοκληρωμένο επίπεδο ενός πρώτου πανεπιστημιακού πτυχίου (Bachelor Degree), που θα πρέπει να είναι συναφές με το επάγγελμα της ψυχοθεραπείας όπως οι ανθρωπιστικές και κοινωνικές επιστήμες (για παράδειγμα: ψυχολογία, κοινωνιολογία, κοινωνική εργασία, παιδαγωγική, θεολογία) αλλά και οι επιστήμες υγείας (ιατρική με ειδικότητα στην ψυχιατρική, νοσηλευτική).

Εναλλακτικά, οι αιτούντες θα πρέπει να έχουν ισοδύναμη μορφή «διά βίου εκπαίδευσης» ή κατάρτισης και εμπειρία σε σχετικό τομέα, όπως εξηγείται στη παράγραφο 2.2.3.

Η εξειδίκευση της επαγγελματικής κατάρτισης στη Ψυχοθεραπεία γίνεται επομένως σε μεταπτυχιακό επίπεδο - ή ισοδύναμο - διαρκεί τουλάχιστον άλλα 4 χρόνια και είναι σύμφωνη με τη Διακήρυξη του Στρασβούργου του 1990 για ένα ανεξάρτητο επάγγελμα ψυχοθεραπείας. Η εν λόγω συμφωνία ορίζει την πρόσβαση σε εκπαίδευση ψυχοθεραπείας όσο το δυνατόν μέσω διαφόρων προκαταρκτικών προσόντων, ιδίως στις ανθρωπιστικές και κοινωνικές επιστήμες.

2. 2.1. Απαιτήσεις αξιολόγησης εισδοχής

α) Στόχος των ΕΙΨΘ είναι η δημιουργία μιας εκπαιδευτικής επιτροπής, με τουλάχιστον δύο επαγγελματίες εκπαιδευτές, οι οποίοι θα πρέπει να είναι υπεύθυνοι για τις αποφάσεις σχετικά με όλες τις πτυχές που αφορούν το περιεχόμενο της εκπαίδευσης, την αξιολόγηση που αναφέρεται στην επιλεξιμότητα (screening) των αιτούντων υποψήφιων, την αξιολόγηση των τελικών διαδικασιών αξιολόγησης και κάθε άλλο θέμα που θα μπορούσε να προκύψει κατά τη διάρκεια των ετών κατάρτισης και να επηρεάσει τους εκπαιδευόμενους. Η εκπαιδευτική επιτροπή θα πρέπει ιδανικά να περιλαμβάνει έναν έμπειρο ψυχοθεραπευτή που δεν είναι μέλος του εκπαιδευτικού προσωπικού ως εξωτερικό σύμβουλο στη διαδικασία αξιολόγησης.

β) Τα ΕΙΨΘ τηρούν αρχεία που τεκμηριώνουν τη διαδικασία επιλογής και εισδοχής. Αυτή η διαδικασία υποβολής αιτήσεων πρέπει να τεκμηριώνεται και να μπορεί να ελεγχθεί από εξωτερικό φορέα.

2. 2.2. Προϋποθέσεις επιλεξιμότητας εισδοχής

α) Τα ΕΙΨΘ πρέπει να αξιολογήσουν τους αιτούντες πριν από την αποδοχή τους, ειδικά σχετικά με προκαταρτικές εκπαιδεύσεις, ακαδημαϊκές ικανότητες. εμπειρία ζωής που σχετίζονται με την ψυχοθεραπεία, εναλλακτικές επαγγελματικές ή εργασιακές εμπειρίες, επίπεδα συναισθηματικής ωριμότητας, προηγούμενη προσωπική θεραπεία και το επίπεδο γνώσης τους σχετικά με την ψυχολογία και την ψυχοθεραπευτική θεωρία.

β) Τα ΕΙΨΘ διασφαλίζουν ότι όλοι οι υποψήφιοι έχουν ισοτιμία με ακαδημαϊκό πρώτο πτυχίο σε τομέα σχετικό με την ψυχοθεραπεία (π.χ. στις ανθρωπιστικές και κοινωνικές επιστήμες και στις επιστήμες υγείας), ή έχουν συνδυασμό εμπειριών εργασίας και ζωής που αντιστοιχούν σε αυτές τις ικανότητες.

2. 2.3. Κριτήριο "ισοδυναμίας", οδηγίες επιλογής

Η αξιολόγηση των αιτήσεων θα πρέπει να επιτρέπει τη διαφοροποίηση ανάλογα με την «ισοδυναμία». Iσοδυναμία είναι δεδομένη όταν η μη τυπική εκπαίδευση (δηλ. ένα πρώτο πτυχίο σε κάποια ακαδημαϊκή σπουδή) συμπληρώνεται με εργασιακή-βιωματική εμπειρία που έχει σχέση με την ψυχική υγεία (μαθήματα, εκπαίδευση επί της εργασίας, επαγγελματική κατάρτιση, εργασία και εθελοντισμό σε ΜΚΟ και άλλους οργανισμούς που ασχολούνται με την ψυχική υγεία και την ψυχοκοινωνική φροντίδα και υποστήριξη κλπ.) και μπορεί να θεωρηθεί «ισοδύναμη» με 3 έτη τυπικών σπουδών και πανεπιστημιακό πτυχίο στις κοινωνικές και ανθρωπιστικές επιστήμες.

ΣΗΜΕΙΩΣΗ 1: Τα ΕΙΨΘ διασφαλίζουν ότι ο εκπαιδευόμενος, κατά την έναρξη της εκπαίδευσης, μπορεί να αποδειχθεί τουλάχιστον συγκρίσιμος με κάποιον με σχετικό πρώτο πτυχίο ή ότι έχει τουλάχιστον 3 προηγούμενα έτη εργασιακής εμπειρίας σε σχετικό τομέα άρα πρέπει να έχει:

α) επαρκές ακαδημαϊκό υπόβαθρο και επαρκή εμπειρία στην ψυχοθεραπεία κλπ. και να αναγνωρίζονται και να καλύπτονται τυχόν ειδικά ελλείμματα πριν από την έναρξη της εκπαίδευσης ή (σε μικρής σημασίας περιπτώσεις) κατά τη διάρκεια της κατάρτισης,

β) εύλογη προσωπική εμπειρία (τουλάχιστον 30 ώρες ) σε ψυχοκοινωνική τοποθέτηση,

γ) κατάλληλο επίπεδο συναισθηματικής ωριμότητας για τη διαχείριση του περιεχομένου του εκπαιδευτικού κύκλου και να είναι σε θέση να κρατήσουν το βάρος της εργασίας με πελάτες μελλοντικά.

ΣΗΜΕΙΩΣΗ 2: Τα ΕΙΨΘ αποδέχονται την ευθύνη, σε περίπτωση εκπαιδευομένων που δεν μπορούν να ικανοποιήσουν τις προϋποθέσεις εισδοχής και δεν έχουν επαρκές υπόβαθρο στις κοινωνικές/ ανθρωπιστικές επιστήμες), να παρέχουν τυχόν «έτη εδάφους» ή προκαταρκτικά μαθήματα κατάρτισης που είναι απαραίτητα. Έτσι, να υποστηρίζουν και να συμβουλεύουν τους εκπαιδευόμενους ανάλογα με τα ελλείμματά τους ως προς τα απαραίτητα συμπληρωματικά μαθήματα και τον αριθμό των ωρών. Τα ΕΙΨΘ μπορούν να οργανώσουν και να δημιουργήσουν (πρόσθετα) μαθήματα ή κύκλους μαθημάτων στους τομείς που σχετίζονται με την ψυχοθεραπεία όπως η ψυχοπαθολογία, τα διαγνωστικά κριτήρια, η αναπτυξιακή ψυχολογία, η ψυχολογία ή η ανάπτυξη της προσωπικότητας κ.λπ. και να παρέχουν ευκαιρίες για εκτεταμένη κλινική τοποθέτηση και πρακτική. Μπορούν επίσης να συστήσουν στους υποψήφιους εκπαιδευόμενους να παρακολουθήσουν σχετικά επιλεγμένα πανεπιστημιακά μαθήματα σε πανεπιστήμια ή κολλέγια, όπου αυτό είναι δυνατό.

ΣΗΜΕΙΩΣΗ 3: Τα ΕΙΨΘ λαμβάνουν υπόψη ότι το περιεχόμενο του «ισοδύναμου» θα πρέπει ιδανικά να αντιπροσωπεύει ένα ευρύτερο φάσμα εμπειρίας ζωής και γνώσης, για παράδειγμα:

α) Προσωπική Ψυχοθεραπεία ή/και Ομαδική Ψυχοθεραπεία

β) Εργασία και εμπειρία σε ψυχοκοινωνικές δομές (Practicum=πρακτική άσκηση)

γ) Εποπτεία πρακτικής κλινικής άσκησης

δ) Σεμινάρια, συνέδρια με θέματα σχετικά με την ψυχολογία ή/και την ψυχοθεραπεία

ε) Μαθήματα ψυχολογίας, κοινωνικών και ψυχολογικών θεμάτων, ανάπτυξης προσωπικότητας, ψυχοπαθολογίας, ψυχοσωματικής, ηθικής στην ψυχοκοινωνική πρακτική κ.ά.

στ) Ομάδες αυτογνωσίας και προσωπικής ανάπτυξης

2. 2.4. Διαδικασία αξιολόγησης των «ισοδυναμιών»

Τα ΕΙΨΘ που επιθυμούν να δεχτούν έναν υποψήφιο που έχει αξιοσημείωτο έλλειμμα σε έναν από τους προαναφερθέντες τομείς και επιθυμεί να εγγραφεί ως μέλος στον ΠΣΨΘ ή να είναι επιλέξιμος για το Ευρωπαϊκό Πιστοποιητικό Ψυχοθεραπείας (ECP), μπορούν να αναλάβουν μια διαδικασία αξιολόγησης μέσω του ΠΣΨΘ, δηλαδή πριν από την τελική τους απόφαση, ως εξής:

α) Τα ΕΙΨΘ υποβάλλουν γραπτή ερώτηση για την αξιολόγηση και την τελική έγκριση της επιλεξιμότητας

β) Η έρευνα παρέχεται με συνημμένα πιστοποιητικά και λεπτομερές βιογραφικό σημείωμα του αιτούντος στον ΠΣΨΘ

γ) Η έρευνα παρέχεται μαζί με τα σημειώματα αξιολόγησης εισόδου του ΕΙΨΘ και τη δήλωση της επιτροπής αξιολόγησης

δ) Τα ΕΙΨΘ λαμβάνουν υπόψη την τελική έκθεση αξιολόγησης και τις προτάσεις του ΠΣΨΘ και αποδέχονται την ευθύνη για την εκτέλεση της απόφασής τους

ε) Δεδομένου ότι προτείνεται μια προκαταρκτική εκπαίδευση, τα ΕΙΨΘ συνεργάζονται στενά με τον ΠΣΨΘ για να δημιουργήσουν ένα προκαταρκτικό σχέδιο κατάρτισης λαμβάνοντας υπόψη τις ατομικές συνθήκες ζωής και εργασίας του αιτούντος

στ) Τα ΕΙΨΘ έχουν την ευθύνη να ενημερώνουν και να εμπλέκουν τον αιτούντα σχετικά με τυχόν πρόσθετες απαιτήσεις που απαιτούνται και να παρέχουν τις απαραίτητες πληροφορίες για το πώς να καλύψουν τέτοια ελλείμματα

ζ) Τα ΕΙΨΘ είναι πλήρως υπεύθυνα για την εφαρμογή, την εποπτεία και τυχόν αναθεώρηση του αποφασισμένου προκαταρκτικού σχεδίου κατάρτισης.

2. 3: ΕΞΕΙΔΙΚΕΥΜΈΝΑ ΚΡΙΤΗΡΙΑ ΕΚΠΑΙΔΕΥΣΗΣ ΣΤΗΝ ΨΥΧΟΘΕΡΑΠΕΙΑ

Τα ΕΙΨΘ προσφέρουν τουλάχιστον τέσσερα χρόνια εκπαίδευσης στη συγκεκριμένη ψυχοθεραπευτική τους μέθοδο, σύμφωνα με τα ελάχιστα πρότυπα των απαιτήσεων ΠΣΨΘ και ECP, δηλαδή το ελάχιστο των 1.400 ωρών, που κατανέμονται σε

* 250 ώρες προσωπικής εις βάθος ψυχοθεραπείας σε ατομικό ή/και ομαδικό ή/και μικτό πλαίσιο
* 500-800 ώρες θεωρίας, μεθοδολογίας και πρακτικής (συμπεριλαμβανομένων των δεοντολογικών ζητημάτων και των σχετικών νομικών κανονισμών της χώρας τους)
* 300-600 ώρες κλινικής πρακτικής με πελάτες/ασθενείς, είτε σε πλαίσιο/δομή ψυχικής ή κοινωνικής υγείας, είτε με μεμονωμένους πελάτες/ασθενείς, οικογένειες ή ομάδες, υπό τακτική εποπτεία και
* 150 ώρες ομαδικής και ατομικής εποπτείας της κλινικής πρακτικής του εκπαιδευόμενου.

Τα ΕΙΨΘ πρέπει να τηρούν γραπτό αρχείο με αναφορά των ωρών και του περιεχομένου κατάρτισης των εκπαιδευομένων τους.

Τα ΕΙΨΘ αποδέχονται την υποχρέωση να διευκολύνουν την περαιτέρω επαγγελματική ανάπτυξη των εκπαιδευομένων τους και να λαμβάνουν μέτρα για τη διασφάλιση της ικανότητάς τους. Παρέχουν κατάλληλες συνθήκες εργασίας, έγκαιρες αξιολογήσεις, εποικοδομητικές συμβουλευτικές παρεμβάσεις και ευκαιρίες εμπειρίας.

2. 3.1. Εκπαιδευτικό Συμβόλαιο - Συμφωνία και Οδηγός Σπουδών μεταξύ εκπαιδευτικού οργανισμού και εκπαιδευόμενου

Τα ΕΙΨΘ δεσμεύονται στα δεοντολογικά πρότυπα και τους κανονισμούς που διέπουν τα πλαίσια της Ψυχοθεραπείας και του ΠΣΨΘ.

Τα ΕΙΨΘ δεσμεύονται στους κανονισμούς για τα δικαιώματα των καταναλωτών και τη διαφάνεια και χρησιμοποιούν γραπτή συμφωνία (Εκπαιδευτικό Συμβόλαιο και Οδηγό Σπουδών) με τους εκπαιδευόμενους τους, όπου μπορούν να προσδιοριστούν σαφώς τα ακόλουθα:

α) Τον προσδιορισμό του περιεχομένου της παρεχόμενης εκπαίδευσης, της δομής και της διαδικασίας του εκπαιδευτικού προγράμματος που ορίζεται και περιγράφεται σε διαθέσιμη μορφή προγράμματος σπουδών

β) Τις προϋποθέσεις και τη διαδικασία εισδοχής

γ) Τον αριθμό των ωρών διδασκαλίας ετησίως (ο οποίος δεν περιλαμβάνει προσωπικό χρόνο μελέτης ή προσωπική θεραπεία)

δ) Την αναμενόμενη ελάχιστη απαίτηση προσωπικής θεραπείας για την εκπαίδευση αυτή

ε) Τα ποσοστά % (σε ώρες ή μόρια ή ECTS) της εκπαίδευσης που δαπανήθηκαν ποικιλοτρόπως στη θεωρία, στη μεθοδολογία, στην πρακτική και στη βιωματική μάθηση

στ) Τη φύση των κριτηρίων αξιολόγησης καθ' όλη τη διάρκεια του μαθήματος όσον αφορά τις επίσημες εξετάσεις, τις γραπτές αξιολογήσεις, την κλινική πρακτική, την κλινική εποπτεία κ.λπ.

ζ) Τη διαδικασία αποφοίτησης

η) Ότι η ατομική εκπαίδευση στην ατομική ψυχοθεραπεία είναι σαφώς καθορισμένη ως προς την έκταση και το είδος της, καθώς και ως προς τις όποιες απαιτήσεις ως προς την ταυτότητα ή την ποιότητα των αποδεκτών ψυχοθεραπευτών. Τα έξοδα ατομικής ψυχοθεραπείας δεν συμπεριλαμβάνονται στα δίδακτρα και πρέπει να πληρώνονται από τον εκπαιδευόμενο ξεχωριστά από την εκπαίδευση.

θ) Ότι το ποσό των υποχρεωτικών διδάκτρων εκπαίδευσης και το τι προστίθεται σε αυτά τα δίδακτρα είναι σαφώς καθορισμένο, ότι τα χρονικά πλαίσια και οι όροι πληρωμής αναφέρονται σαφώς και ότι μπορούν να εφαρμοστούν ρυθμίσεις για καθυστερήσεις πληρωμών ή μεμονωμένες διαφορές.

ι) Ότι οι παραπάνω πληροφορίες είναι άμεσα διαθέσιμες , παραδίδονται άμεσα στους εκπαιδευόμενους σε γραπτή μορφή και είναι συμβατικές και ότι τυχόν σημαντικές διακυμάνσεις στην ισορροπία θεωρίας, μεθόδου και πρακτικής στο πρόγραμμα εκπαίδευσης είναι δικαιολογημένες και συζητούνται με τους εκπαιδευόμενους πριν από την εφαρμογή.

κ) Την ενημέρωση των εκπαιδευόμενων τους ότι αυτοί (και όχι ο εκπαιδευτικός οργανισμός) φέρουν την ευθύνη να εκπληρώσουν και να αποκτήσουν κριτήρια για εθνικές απαιτήσεις εγγραφής, πιστοποίησης, διαπίστευσης ή / και αδειοδότησης για την ανεξάρτητη άσκηση ψυχοθεραπείας σε επαγγελματικό περιβάλλον μετά το τέλος του εκπαιδευτικού τους προγράμματος.

2. 3.2. Απαιτήσεις Εξεταστέας Ύλης Θεωρίας

Τα ΕΙΨΘ συμμορφώνονται με τα γενικά πρότυπα επαγγελματικής κατάρτισης στην ψυχοθεραπεία και περιλαμβάνουν τις θεωρίες και τις πρακτικές των θεμελιωδών ψυχοθεραπειών στο πρόγραμμα σπουδών τους (ή λαμβάνουν κατάλληλα μέτρα ώστε οι εκπαιδευόμενοί τους να έχουν πρόσβαση σε τέτοιες ενότητες). Διδασκαλία παρέχεται σε σχέση με οποιαδήποτε γενική θεωρία της ψυχοθεραπείας, με την έρευνα και επίσης με τη συγκεκριμένη θεωρία της ψυχοθεραπευτικής τους μεθόδου.

Γενικά απαιτούνται οι ακόλουθες κατηγορίες:

1. Θεωρία υποβάθρου (συμπεριλαμβανομένης της ιστορικής επισκόπησης των σημαντικότερων προσεγγίσεων στην ψυχοθεραπεία και της ειδικής ψυχοθεραπευτικής μεθόδου), θεωρία της προσωπικής αλλαγής, κοινωνικές και επιστημονικές πτυχές της ψυχοθεραπείας, θεωρία της δυναμικής μεταξύ σώματος και ψυχής
2. Γενικές και ειδικές θεωρίες ψυχοθεραπείας (συμπεριλαμβανομένης της ανθρώπινης ανάπτυξης, της σεξουαλικότητας, των δυνατοτήτων και των περιορισμών της ψυχοθεραπείας, της ψυχοπαθολογίας και της εισαγωγής στην ψυχιατρική, της ψυχοθεραπευτικής διαδικασίας, στοιχείων ψυχοσωματικής κ.λπ.)
3. Γενική θεωρία της πρακτικής (συμπεριλαμβανομένης της δυναμικής της ψυχοθεραπευτικής διαδικασίας και σχέσης, θεωρία και μέθοδοι παρέμβασης, μεταβίβαση και αντιμεταβίβαση, αξιολόγηση, διάγνωση και πρόγνωση, ενδείξεις και αντενδείξεις, κατάλληλες παραπομπές, μέθοδοι έρευνας, δυναμική της ομάδας),
4. τις κατευθυντήριες γραμμές δεοντολογίας του ΠΣΨΘ και τη δήλωση δεοντολογικών αρχών του EAP κ.ά..

2. 3.3. Απαιτήσεις Ειδικής Θεωρίας

Τα ΕΙΨΘ σχεδιάζουν το εκπαιδευτικό τους πρόγραμμα έτσι ώστε:

α) να μπορούν να ορίσουν τη θεωρητική βάση της ιδιαίτερης μεθοδολογίας τους στην ψυχοθεραπεία και να την τοποθετήσουν στο γενικό της πλαίσιο.

β) να μπορούν να παρέχουν μια ολοκληρωμένη διδασκαλία στη θεωρία και στην πρακτική στη συγκεκριμένη ψυχοθεραπευτική μέθοδο

γ) να μπορούν να διεξάγουν βασική έρευνα σχετικά με την εγκυρότητα και την αποτελεσματικότητα της ψυχοθεραπευτικής προσέγγισης που ακολουθούν.

2. 3.4. Απαιτήσεις Πρακτικής Άσκησης

Τα ΕΙΨΘ φροντίζουν ώστε η εκπαίδευσή τους να είναι ένας συνδυασμός βιωματικού και πρακτικού μέρους:

α) Περιλαμβάνει μια βιωματική εκπαιδευτική συνιστώσα όπου η γενική θεωρία και διαδικασία της ψυχοθεραπείας διδάσκονται, επιδεικνύονται και ασκούνται σύμφωνα με την ψυχοθεραπευτική μέθοδο και οι εκπαιδευόμενοι υποστηρίζονται μέσω εποπτείας και ανατροφοδότησης καθ’ όλη τη διάρκεια της εκπαίδευσης και αξιολογούνται ως προς τις ικανότητές τους σε όλους αυτούς τους τομείς.

β) Παρέχει στους εκπαιδευόμενους μια ουσιαστική βάση σε βασικές κλινικές πρακτικές και ορθές επιχειρηματικές πρακτικές (π.χ. συμβάσεις, προετοιμασία ιστορικού περιπτώσεων, παραπομπές και εκθέσεις, τήρηση αρχείων, τήρηση λογαριασμών και οικονομικών αρχείων, τιμολόγηση, ασφαλιστικά θέματα κ.λπ.), πώς να διατηρούν κατάλληλες σχέσεις με συναδέλφους και άλλους επαγγελματίες, νομικά ζητήματα και άλλα θέματα που σχετίζονται με το επάγγελμα.

2. 3.5. Απαιτήσεις Προσωπικής Ψυχοθεραπείας

Τα ΕΙΨΘ διασφαλίζουν ότι

1. Οι εκπαιδευόμενοί τους λαμβάνουν επαρκή συνεχή προσωπική ψυχοθεραπεία (ατομική ή/και ομαδική) για να ανταποκριθούν στις απαιτήσεις για εις βάθος προσωπική εμπειρία σύμφωνα με την εκπαιδευμένη μέθοδο ψυχοθεραπείας.
2. Τα ινστιτούτα καλούνται να τονίσουν τη σημασία της προσωπικής ψυχοθεραπείας και να ενθαρρύνουν τους εκπαιδευόμενους τους να υποβάλλονται σε συνοδευτική ατομική ψυχοθεραπεία καθ’ όλη τη διάρκεια της εκπαιδευτικής περιόδου.
3. Οι εκπαιδευόμενοί τους λαμβάνουν ένα μεγάλο μέρος της προσωπικής τους ψυχοθεραπείας κατά τη διάρκεια της εκπαίδευσης από κάποιον που δεν είναι ένας από τους εκπαιδευτές ή επόπτες τους.
4. Διορίζουν κατάλληλα καταρτισμένους, έμπειρους και διαπιστευμένους ψυχοθεραπευτές με τη δική τους μέθοδο.
5. Οι εκπαιδευόμενοί τους μπορούν να υποβάλουν περιορισμένο αριθμό ωρών προσωπικής ψυχοθεραπείας σε ψυχοθεραπευτή δικής τους επιλογής κατόπιν ελέγχου και έγκρισης του εκπαιδευτικού υπεύθυνου.

ΣΗΜΕΙΩΣΗ: Τα Εθνικά Διαπιστευμένα Εκπαιδευτικά Ινστιτούτα Ψυχοθεραπείας (ΔEΙΨΘ) καλούνται να δημιουργήσουν λίστα επιλογών από ψυχοθεραπευτές, ιδανικά από την ίδια εκπαιδευτική προσέγγιση και από τους οποίους μπορούν οι εκπαιδευόμενοι να επιλέξουν. Σε περίπτωση που ο εκπαιδευόμενος είναι ήδη σε ψυχοθεραπευτική διαδικασία (είτε στην ίδια είτε σε διαφορετική μέθοδο) ή επιθυμεί να επιλέξει εξ ιδίων, ο συγκεκριμένος ψυχοθεραπευτής πρέπει να εγκριθεί από τον εκπαιδευτικό υπεύθυνο του Ινστιτούτου. Η ιδιαίτερη έγκριση πρέπει να αναφέρεται γραπτώς και να υπογράφεται από τον εκπαιδευτικό υπεύθυνο του ΕΙΨΘ.

2.3.6. Απαιτήσεις Δεοντολογίας

Τα ΕΙΨΘ διασφαλίζουν ότι οι εκπαιδευόμενοι τους αντιμετωπίζουν έγκαιρα, ανάλογα µε το εκπαιδευτικό στάδιο και εις βάθος τα θέματα δεοντολογίας που διέπουν το επάγγελμα της ψυχοθεραπείας. Αναμένεται από τα ΕΙΨΘ όπως εντάξουν στο εκπαιδευτικό πρόγραµµα υποχρεωτικά γνώσεις δεοντολογίας (τουλάχιστον 20 ώρες), που κατανέμονται ιδανικά στην αρχή και στο τέλος της εκπαίδευσης.

2. 3.7. Απαιτήσεις αξιολόγησης και πιστοποίησης

Τα ΕΙΨΘ διασφαλίζουν ότι:

1. Οι εκπαιδευόμενοι θα παραδώσουν μια σειρά γραπτών εργασιών επί της εκπαιδευτικής ύλης καθ’ όλη τη διάρκεια της εκπαίδευσης τους (τουλάχιστον 2500 λέξεις)
2. Η ολοκλήρωση της εκπαίδευσης περιλαμβάνει ουσιαστική γραπτή εργασία ή ηχογραφημένη επαγγελματική παρουσίαση και ότι η τελική, κλινική διπλωματική εργασία θα αντικατοπτρίζει και θα καλύπτει σε θεωρητικό, πρακτικό και βιωματικό επίπεδο τις γνώσεις και ικανότητες του εκπαιδευόμενου και θα βασίζεται στην ανάλυση τουλάχιστον δύο κλινικών περιπτώσεων (τουλάχιστον 5000 λέξεις)
3. Οι εκπαιδευόμενοι θα είναι σε θέση να συγγράψουν και να παραδώσουν την τελική τους διπλωματική γραπτή εργασία μέσα σε ένα χρονικό όριο μετά την ολοκλήρωση της εκπαίδευσης τους
4. Τα πρότυπα και οι διαδικασίες αξιολόγησης των εκπαιδευόμενων τους πληρούν τα επαγγελματικά κριτήρια του ΠΣΨΘ ως NUO/NAO της Κύπρου και, κατά περίπτωση, τις απαιτήσεις του EAP (έγγραφο ECP)
5. Υπάρχει συνεχής αξιολόγηση της ικανότητας του εκπαιδευόμενου ως ψυχοθεραπευτή, η οποία περιλαμβάνει συναισθηματική ωριμότητα, προσωπική ολοκλήρωση και καταλληλότητα για εργασία με τους πελάτες
6. Η αρχή του «εξωτερικού εξεταστή» (ή αξιολογητή) αποτελεί μέρος αυτής της διαδικασίας αξιολόγησης, έτσι ώστε η ομάδα αξιολόγησης να περιλαμβάνει τουλάχιστον ένα άτομο που δεν είναι εκπαιδευτής του οργανισμού
7. Η διαδικασία αξιολόγησης κάθε εκπαιδευόμενου δεν περιλαμβάνει τον προσωπικό θεραπευτή του
8. Τηρούνται αρχεία της διαδικασίας αξιολόγησης για εξωτερική επαλήθευση και τηρούνται αντίτυπα των εργασιών των εκπαιδευόμενων
9. Τα ΕΙΨΘ περιλαμβάνουν στο εκπαιδευτικό τους πρόγραμμα τα κριτήρια της ιδιότητας μέλους όπως ορίζονται από τον ΠΣΨΘ ή του ΕΑΡ για το Ευρωπαϊκό Πιστοποιητικό Ψυχοθεραπείας (ECP)

2. 3.8 Απαιτήσεις εποπτευόμενης πρακτικής κλινικής άσκησης

Τα ΕΙΨΘ:

1. Υποστηρίζουν τους εκπαιδευόμενους τους, μετά το πέρας του δεύτερου εκπαιδευτικού έτους, ώστε να βρουν κατάλληλες ευκαιρίες να εξασκήσουν ικανότητες και δεξιότητες (σε ατομικό η/και σε ομαδικό πλαίσιο) με πελάτες για να αποκτήσουν επαρκή εποπτευόμενη πρακτική ως ψυχοθεραπευτές.
2. Διασφαλίζουν ότι οι εκπαιδευόμενοι τους, που εργάζονται σε δομές ή σε ιδιωτικά γραφεία πρέπει να πληρούν επίσης τις απαιτήσεις της εποπτευόμενης κλινικής άσκησης
3. Διατηρούν έναν κατάλογο οργανισμών και άλλων κλινικών τοποθετήσεων σε διάφορους τομείς ψυχολογικής και κοινωνικής φροντίδας, έτσι ώστε να μπορούν να παρέχουν ένα ευρύ φάσμα διαφορετικών δυνατοτήτων πρακτικής άσκησης στους εκπαιδευόμενους τους

2. 3.9 Τοποθέτηση σε περιβάλλον ψυχικής υγείας ή ισοδύναμη επαγγελματική εμπειρία (Κλινική Τοποθέτηση/Practicum)

Τα ΕΙΨΘ διασφαλίζουν ότι με την ολοκλήρωση της εκπαίδευσης τους οι εκπαιδευόμενοι θα πρέπει να έχουν επαρκή πρακτική εργασιακή εμπειρία σε ψυχοκοινωνικό περιβάλλον, σε συνεργασία με άλλους ειδικούς επαγγελματίες, σε δομές ψυχικής υγείας οι οποίες παρέχουν φροντίδα ή και περίθαλψη σε πελάτες ή ασθενείς (π.χ. ψυχιατρικά ιδρύματα, ιατρικές-κοινωνικές δομές, οργανισμούς ψυχοκοινωνικής υποστήριξης κ.λπ.). Η κλινική τοποθέτηση διαχωρίζεται καθαρά από την πρακτική κλινική άσκηση (κοίτα 2.3.8) με πελάτες και πρέπει να εποπτεύεται, να είναι συνεχιζόμενη και να διαρκεί συνολικά τουλάχιστον 125-150 ώρες. Η κλινική τοποθέτηση είναι επιπρόσθετη των 1400 εκπαιδευτικών ωρών.

2. 3.10 Απαιτήσεις εκπαιδευτή

Τα ΕΙΨΘ διασφαλίζουν ότι οι τακτικοί εκπαιδευτές τους:

1. έχουν εμπειρία εργασίας ως ψυχοθεραπευτές (ατομικά ή ομαδικά) για τουλάχιστον 7 χρόνια και τουλάχιστον 5 χρόνια ως εκπαιδευτές
2. Εξασκούν το επάγγελμα ως ψυχοθεραπευτές και εργάζονται με πελάτες (ατομικά ή ομαδικά) εκτός των εκπαιδευτικών δραστηριοτήτων τους
3. Είναι κάτοχοι του ECP (τουλάχιστον δύο εκπαιδευτές), ή είναι διαπιστευμένοι ψυχοθεραπευτές από τον ΠΣΨΘ ή άλλο ισοδύναμο επαγγελματικό οργανισμό
4. Έχουν τεκμηριωμένη εκπαίδευση ή είναι εκπαιδευόμενοι εκπαιδευτές επίσημα ή μέσω μαθητείας (π.χ. ως βοηθός ή συν-εκπαιδευτής) και έχουν υποβληθεί σε επίσημη αξιολόγηση ως εκπαιδευτές, είτε από το ΕΙΨΘ, είτε από σχετικό επαγγελματικό οργανισμό
5. Αξιολογούνται κατάλληλα ως προς την ικανότητά τους σε τακτική βάση και/ή ανήκουν σε ομάδα συνεχούς εποπτείας ή σε ομάδα αξιολόγησης από ομότιμους επαγγελματίες εκπαιδευτές (intervision)
6. Παρακολουθούν τις τρέχουσες επαγγελματικές εξελίξεις στην ψυχοθεραπεία και τη συγκεκριμένη μέθοδο και, κατά περίπτωση, δημοσιεύουν γραπτές εργασίες
7. Πληρούν οποιεσδήποτε άλλες γενικές απαιτήσεις καθορίζονται από τον ΠΣΨΘ (NUO/NAO) και τον EAP ή
8. Πληρούν σαφή κριτήρια που δικαιολογούν εξαιρέσεις από τα ανωτέρω.

2. 3.11. Απαιτήσεις Επόπτη – ατομικό και ομαδικό πλαίσιο

Τα ΕΙΨΘ απαιτούν από τους επόπτες να:

1. Έχουν εργαστεί ως επαγγελματίες ψυχοθεραπευτές για τουλάχιστον 5 χρόνια
2. Εξασκούν ιδανικά το επάγγελμα ως ψυχοθεραπευτές με πελάτες (σε ατομικό ή ομαδικό πλαίσιο)
3. Δέχονται οι ίδιοι εποπτεία σε ατομικό ή ομαδικό πλαίσιο ή σε ομάδα από ομότιμους επαγγελματίες
4. Έχουν τεκμηριωμένη εκπαίδευση ή προετοιμασία να γίνουν επόπτες, επίσημα ή με μαθητεία (π.χ. ως βοηθός επόπτης ή συν-επόπτης)
5. Έχουν υποβληθεί σε αξιολόγηση ως επόπτες, είτε από τον ίδιο τον εκπαιδευτικό οργανισμό είτε από σχετικό επαγγελματικό οργανισμό - δε χρειάζεται να είναι εκπαιδευτές.
6. Είναι κάτοχοι του ECP ή διαπιστευμένα μέλη του ΠΣΨΘ ή κάτοχοι πιστοποιητικού από ισοδύναμο επαγγελματικό οργανισμό
7. Παρακολουθούν και ενημερώνονται σχετικά με τις συνεχιζόμενες επαγγελματικές εξελίξεις στην ψυχοθεραπεία και τη συγκεκριμένη μέθοδο
8. Πληρούν οποιεσδήποτε άλλες γενικές απαιτήσεις καθορίζονται από τον ΠΣΨΘ και τον ΕΑΡ ή
9. Πληρούν σαφή κριτήρια που δικαιολογούν εξαιρέσεις

ΣΗΜΕΙΩΣΗ: Τα Εθνικά Διαπιστευμένα Εκπαιδευτικά Ινστιτούτα Ψυχοθεραπείας (ΔΕΙΨΘ) καλούνται να δημιουργήσουν λίστα επιλογών από επόπτες από την ίδια εκπαιδευτική προσέγγιση και από τους οποίους μπορούν οι εκπαιδευόμενοι να επιλέξουν για ατομική εποπτεία. Σε περίπτωση που ο εκπαιδευόμενος επιθυμεί να επιλέξει εξ ιδίων, ο συγκεκριμένος επόπτης πρέπει να εγκριθεί από τον εκπαιδευτικό υπεύθυνο του ινστιτούτου. Η ιδιαίτερη έγκριση πρέπει να αναφέρεται γραπτώς και να υπογράφεται από τον εκπαιδευτικό υπεύθυνο του ΕΙΨΘ.

2.3.12 Απαιτήσεις μικτής μάθησης („blended learning“)

Σε περίπτωση που τα EΙΨΘ επιθυμούν να χρησιμοποιήσουν την επιλογή της μικτής μάθησης, πρέπει να λάβουν υπόψη τις ακόλουθες συστάσεις:

Θεωρία και μεθοδολογία

* Μόνο η καθαρή διάλεξη ("ex-cadedra") μπορεί να παρακολουθηθεί από τους εκπαιδευόμενους μέσω διαδικτυακής πλατφόρμας.
* Η παρακολούθηση διαδραστικών διαλέξεων και βιωματικών εργαστηρίων θεωρίας και μεθοδολογίας μέσω διαδικτυακών πλατφορμών δεν είναι αποδεκτή.

Ψυχοθεραπεία

* Τα ΕΙΨΘ διασφαλίζουν πως η ομαδική ψυχοθεραπεία διεξάγεται εξ ολοκλήρου δια ζώσης .
* Συνιστάται ιδιαίτερα στους εκπαιδευόμενους να ξεκινήσουν την προσωπική ατομική τους ψυχοθεραπεία με άμεση επαφή (πρόσωπο με πρόσωπο) και στη συνέχεια να διεξάγονται περιστασιακές συνεδρίες πρόσωπο με πρόσωπο τουλάχιστον μία φορά το χρόνο.
* Οι εκπαιδευόμενοι των ΕΙΨΘ ενημερώνονται ότι ένα ποσοστό 40% της ατομικής ψυχοθεραπείας τους είναι αποδεκτό μέσω διαδικτυακών πλατφορμών.

Εποπτεία

* Ομαδική και ατομική εποπτεία μέσω διαδικτυακών πλατφορμών είναι αποδεκτή.
* Συνιστάται ιδιαίτερα ότι περιστασιακά οι συνεδρίες εποπτείας πρέπει να διεξάγονται τουλάχιστον μία φορά το χρόνο πρόσωπο με πρόσωπο (επόπτης- εποπτευόμενοι)
* Η διαδικτυακή εποπτεία σε ομαδικό πλαίσιο δεν μπορεί να υπερβαίνει τα 3 ή 4 άτομα.

2. 4. ΕΦΑΡΜΟΓΗ ΚΑΙ ΔΙΑΠΙΣΤΕΥΣΗ

2. 4.1 Διαπίστευση

Τα ΕΙΨΘ διασφαλίζουν την τήρηση όλων των σχετικών διαδικασιών, δηλαδή την επαγγελματική εγγραφή και διαπίστευση στον Eυρωπαϊκό Οργανισμό της προσέγγισης τους, όλων των απαιτήσεων του ΠΣΨΘ (και των απαιτήσεων TAC του EAP για τα EAPΤI).

Όταν επιδιώκουν εθνική διαπίστευση μέσω του ΠΣΨΘ ή ευρωπαϊκή διαπίστευση (EAP/EAPTI), τα ΕΙΨΘ πρέπει να προετοιμάζονται κατάλληλα για τυχόν επισκέψεις, να συνεργάζονται όσο το δυνατόν πληρέστερα με τους αξιολογητές.

2. 4.2 Απαιτήσεις εφαρμογής

Ο ΠΣΨΘ αναγνωρίζει ότι τα ΔΕΙΨΘ χρειάζονται χρόνο για να προετοιμάσουν και να προσαρμόσουν το εκπαιδευτικό τους πρόγραμμα, καθώς και να συλλέξουν γνώσεις και εμπειρία ως προς την αξιοπιστία και τη λειτουργικότητα της δομής και ότι ενδέχεται να χρειαστούν νέες λύσεις ή αλλαγές. Ο ΠΣΨΘ λαμβάνει αυτό σοβαρά υπόψη με τις ακόλουθες κατευθύνσεις:

1. Τα ΔΕΙΨΘ θα έχουν μια περίοδο που ορίζεται από τον ΠΣΨΘ για να ανταποκριθούν πλήρως σε αυτές τις απαιτήσεις
2. Τα ΔΕΙΨΘ που επιδιώκουν να ανταποκριθούν σε αυτά τα πρότυπα μπορούν να αναμένουν επαγγελματική υποστήριξη και τεχνική βοήθεια από τον ΠΣΨΘ
3. Τα ΔΕΙΨΘ που πιστεύεται ότι αποτυγχάνουν στην επίτευξη αυτών των προτύπων:
4. Μπορεί να υποβληθούν σε έρευνα ή επανεξέταση από το ΠΣΨΘ ή δημοκρατικά οργανωμένα όργανα του ΠΣΨΘ και, εάν θεωρηθεί ότι υπάρχουν σοβαρές αποτυχίες, μπορεί να ανασταλεί η διαπίστευσή τους εν αναμονή των αποτελεσμάτων μιας τέτοιας έρευνας ή επανεξέτασης
5. Πρέπει να συνεργάζονται πλήρως, ανοιχτά και άμεσα για την εν λόγω έρευνα ή επανεξέταση, και θα έχουν γνώση οποιασδήποτε έκθεσης ή εκθέσεων και την ευκαιρία να προτείνουν διορθώσεις ή να προβούν σε συμπληρωματική δήλωση, πριν από την τελική υποβολή της αναφοράς
6. Πρέπει να εφαρμόσουν τυχόν τροποποιητικές αλλαγές που καθορίζονται από διαπιστευμένους εμπειρογνώμονες ή την ανάλογη επιτροπή του ΠΣΨΘ. Μπορεί να προσφύγουν κατά τυχόν κυρώσεων στο Διοικητικό Συμβούλιο του ΠΣΨΘ, η τελική απόφαση του οποίου θα είναι οριστική.

2.. 5 **ΣΥΜΦΩΝΙΑ** Ημερομηνία ……………………………….

Δηλώνω ότι έχω διαβάσει και έχω κατανοήσει το παρόν έγγραφο.

Με την υπογραφή μου δηλώνω την συναίνεση μου.

Όνομα του υπογράφοντα Διευθυντή :. . . . . . . . . . . . . . . . . . .. . . . . . . . . . . .. . . . .. . . . . . . . . . .

Υπογραφή :. . . . . . . . . . . . . . . . . . . . . . . . . . . . . . . . .

Σφραγίδα του Ινστιτούτου :

………………………………..